ОБЯВА
по процедура за  отдаване под наем на търговско помещение в автогара Бяла
Наемодател: „Бяла тех актив“ ЕООД
Адрес: Ул. Михаил Иванов № 20, автогара Бяла
Имейл за подаване на оферти: bta.byala@gmail.com
1. Предмет на процедурата
Бяла тех актив отдава под наем за срок от три години търговско помещение, находящо се в сградата на автогара Бяла, предназначено за извършване на търговска дейност кафе – сладкарница, съобразено с предназначението на обекта и режима на работа на автогарата. Работното време през зимен сезон е от 08:00 до 18:00, а през  летен сезон – от 08:00 до 19:00 
Чрез настоящата процедура Дружество ще избере наемател при условията, посочени в настоящата обява. 
2. Описание на помещението
· Локация: Автогара Бяла, ул. Михаил Иванов № 20,
· Площ: 53,14 м2  - 45 м2  плюс складово помещение от 8,14 м2
· Състояние: ново помещение
· Достъп: свободен достъп за пътници и посетители в посоченото по т. 1 работно време
3. Налично оборудване и инфраструктура
Помещението се предоставя със следните оборудване и налична инфраструктура:
3.1. Налично оборудване:
· Съдомиялна машина 
· Хладилник 
· Три маси за вътрешно ползване с дванадесет стола 
· Две маси за външно ползване с осем стола 
3.2. Налични комуникации и инфраструктура:
· Електрозахранване, вкл. трифазен ток; 
· ВиК изводи; 
· канализация; 
· осветление; 
· безжичен интернет и СОТ. 
· наличие на дамска и мъжка тоалетна, вкл. тоалетна за хора с увреждания. 
Наемодателят осигурява наличието на контролни водомер и електромер за консумацията на търговския обект. Наемателят заплаща потребление въз основа на данните от контролните уреди. 
Разходите за интернет, СОТ и хигиени услуги на помещението се поемат от Наемодателя. 
Хигиената на оборудване, работните плотове, витрини, обслужващи търговския обект маси се осигурява от Наемателя. 
4. Изисквания към кандидатите: 
Кандидатите следва да предложат в своята оферта – по образец приложена към настоящата обява, следните елементи:
4.1. Предложение за инвестиция в трайно оборудване:
· изграждане/монтаж на необходимите работни/бар плотове и витрина; 
· трайно вградени електроуреди, ако е приложимо;
· друго необходимо за дейността, по преценка на кандидата. 
4.2. Предложение за инвестиция в движимо оборудване:
· маси и столове (по преценка на кандидата, ако са необходими допълнителни);
· кафе машини; 
· преместваеми витрини; 
· преместваеми електроуреди; 
· преместваеми хладилни съоръжения;
· съдове и консумативи; 
· друго необходимо за дейността, по преценка на кандидата. 
5. Разрешителни, регистрационни и лицензионни изисквания съгласно нормативна уредба
Избраният наемател следва за своя сметка и отговорност да осигури всички необходими разрешителни и регистрации, свързани с дейността, включително при необходимост:
· регистрация по Закона за храните; 
· регистрация/становище от РЗИ; 
· съгласуване с БАБХ; 
· разрешения за търговска дейност; 
· категоризация за търговски обект – заведение за хранене по чл.128, ал.1, т.2 от Закона за туризма;
· касов апарат и регистрация по Наредба Н-18; 
· всички други приложими разрешителни съгласно действащото законодателство. 
6. Срок и начин за подаване на оферти
Офертите се подават на хартиен или електронен носител, подписани от представляващия кандидата, по един от следните начини:
· на електронна поща: bta.byala@gmail.com
· на адрес: Гр. Бяла, ул. Михаил Иванов №20 (автогара Бяла)
Краен срок за подаване:
· [bookmark: _GoBack]07 август 2026 г., до 17:00 часа
Всички получени оферти се регистрират с вх. номер в регистър, като се посочва дата, час и начина на получаването им – на място или по ел. поща. На кандидатите се предоставя вх. номер.
7. Други изисквания и условия
Избраният наемател следва да открие търговския обект, не по-късно от 1 месец от датата на сключване на договор с Бяла тех актив ЕООД. Предложените инвестиции в трайно и движимо оборудване следва да осигурени на място в помещението в срока за откриване на търговския обект. 
Правата и задълженията на наемодателя и наемателя се уреждат в двустранно подписан договор. Проект на договора е приложен към настоящата обява. Всеки кандидат следва да се запознае с разпоредбите на договора. 
При сключване на договора избраният наемател следва да представи документи, удостоверяващи вложените инвестиции по точки 4.1 и 4.2. по-горе. 
Наемателят следва да определи и обозначи работното време на търговския обект за всеки ден в рамките на работното време на автогарата.
Наемателят следва да осигури възможност за касово и безкасово плащане в търговското помещение. 
Наемодателят предлага като минимум кафе, чай, безалкохолни и алкохолни напитки, пакетирани и непакетирани хранителни продукти. Допълнителни стоки могат да бъдат предлагани, в случай че не се нарушават изисквания на нормативната уредба. 
Наемателят няма право да осъществява друг вид търговска дейност, освен с изразено писмено съгласие от страна на Наемодателят. 
8. Оценка на оферти, класиране и сключване на договор
8.1. Оценка на получените оферти
Всички получени оферти се оценяват въз основа на критерий „икономически най-изгодна оферта“, по следните показатели:  
	Показател  
	Тежест

	Показател 1 - Предложен месечен наем
	50 %

	Показател 2 - Размер на инвестицията в трайно оборудване
	40 % 

	Показател 3 - Размер на инвестицията в движимо оборудване
	10 %


Показател 1 (П1) представлява предложения от кандидата месечен наем в евро, умножена по тежестта по таблицата.   
Показател 2 (П2) представлява общия размер на предложената от кандидата инвестиция в трайно оборудване в евро, умножена по тежестта по таблицата.   
Показател 3 (П3) представлява общия размер на предложената от кандидата инвестиция в движимо оборудване в евро, умножена по тежестта по таблицата.
Оценката на получените оферти се изчислява по формулата: 
((П1х12)х0,5) + (П2х0,4) + (П3х0,1) = Крайна предложена цена 
Оферти, които са непълни и не съдържат задължителните елементи за оценка, няма да бъдат разглеждани. 
8.2. Класиране
Офертите се класират по низходящ ред, като на първо място се класира кандидата с най-висока предложена цена. 
Наемодателят публикува на интернет страницата на БТА ЕООД - https://byalateckakitv.com резултатите с крайното класиране на участниците/кандидатите.
8.3. Сключване на договор
Писмено предложение за сключване на договор за наем се отправя към кандидата предложил най-висока крайна цена, изчислена по формулата по-горе. 
След отправено предложение от страна на наемодателя, кандидатът следва да сключи договора в 10-дневен срок от датата на изпратено писмено предложение. 
8.3.1. Документи при сключване на договора:  
При сключване на договора избраният кандидат следва да представи документи, удостоверяващи следните обстоятелства: 
· Разходооправдателни документи, удостоверяващи размера на вложените инвестиции за трайно и движимо оборудване съгласно офертата на избрания наемател.

Дружеството служебно, чрез община Бяла, осъществява проверка за наличие/липса на задължения на избрания кандидат към НАП и общината. 
В случай на задължения към НАП и/или община Бяла, договор се сключва само при представени, в срока за сключване на договор, документи за погасени задължения.
В случай че в посочения срок избраният кандидат не представи посочените документи за сключване на договор или откаже да подпише договора, независимо от причините за това, Дружеството отправя предложение към кандидата, класиран на второ място. 
8.3.2. Документи след сключване на договора:  
След сключване на договора в 30-дневен срок, избраният кандидат следва да представи документи, удостоверяващи следните обстоятелства: 
· Документите, удостоверяващи обстоятелствата по точка 5 по-горе.

9. Приложения 
9.1. Образец на оферта
9.2. Проект на договор 

